Държавен вестник, бр. 16, 2004 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  16
Декларация по чл. 13, ал. 7:
“В съответствие с чл. 13, ал. 7 от Втория
допълнителен протокол към Европейската кон-
венция за взаимопомощ по наказателноправни
въпроси Република България декларира, че ще
изисква съгласието на засегнатото лице по
чл. 13, ал. 3, преди да е постигнато споразуме-
нието между компетентните органи по ал. 1 на
същия член.”
Декларация по чл. 17, ал. 4 във връзка с ал. 1
и ал. 2:
“В съответствие с чл. 17, ал. 4 във връзка с
ал. 1 и ал. 2 от Втория допълнителен протокол
към Европейската конвенция за взаимопомощ
по наказателноправни въпроси Република Бъл-
гария определя Върховната касационна проку-
ратура за компетентен орган, на който да се
изпращат молбите за правна помощ по чл. 17,
ал. 1 и който при спешни случаи в хода на наблю-
дението да бъде уведомяван незабавно за пре-
сичането на границата по чл. 17, ал. 2. Служи-
телите, посочени в ал. 1 и ал. 2 на същия член,
които ще извършват трансграничното наблю-
дение, ще са следователи от Националната след-
ствена служба, а съдействие ще им се оказва от
Министерството на вътрешните работи.”
Декларация по чл. 18, ал. 4 във връзка с ал. 2
и ал. 3:
“В съответствие с чл. 18, ал. 4 във връзка с ал. 2
и ал. 3 от Втория допълнителен протокол към
Европейската конвенция за взаимопомощ по
наказателноправни въпроси Република България
определя Върховната касационна прокуратура за
компетентен орган, с правомощия да ръководи,
контролира и взема решения по отношение на
извършването на контролирани доставки.”
Декларация по чл. 19, ал. 4 във връзка с ал. 2:
“В съответствие с чл. 19, ал. 4 във връзка с
ал. 2 от Втория допълнителен протокол към
Европейската конвенция за взаимопомощ по
наказателноправни въпроси Република Бълга-
рия определя Върховната касационна прокура-
тура за компетентен орган да взема решения по
молбата за разследване под прикритие.”
Декларация по чл. 26, ал. 5:
“В съответствие с чл. 26, ал. 5 от Втория
допълнителен протокол към Европейската кон-
венция за взаимопомощ по наказателноправни
въпроси Република България декларира, че при
производства, при които би отказала или огра-
ничила предаването или използването на лич-
ни данни в съответствие с текстове на конвен-
цията или на някой от протоколите към нея,
личните данни, предадени на друга договаряща
страна, ще бъдат използвани от последната за
целите, посочени в чл. 26, ал. 1, само с предва-
рително съгласие на българската страна.”
Декларация по чл. 33, ал. 1:
“В съответствие с чл. 33, ал. 1 от Втория
допълнителен протокол към Европейската кон-
венция за взаимопомощ по наказателноправни
въпроси Република България декларира, че
няма да прилага към разпоредбите на този про-
токол своята декларация по чл. 15, ал. 6 от Ев-
ропейската конвенция за взаимопомощ по на-
казателноправни въпроси от 20 април 1959 г.
Декларацията на Република България по
чл. 24 от Европейската конвенция за взаимопо-
мощ по наказателноправни въпроси от 20 ап-
рил 1959 г. се видоизменя, както следва:
“Република България заявява, че определя
като съдебни власти по смисъла на конвенция-
та съдилищата, прокуратурата, следствените
органи и Министерството на правосъдието.”
Резерва по чл. 33, ал. 2 във връзка с чл. 16:
“В съответствие с чл. 33, ал. 2 и във връзка с
чл. 16 от Втория допълнителен протокол към
Европейската конвенция за взаимопомощ по
наказателноправни въпроси Република Бълга-
рия заявява, че не приема да се изпращат на
обвиняем и подсъдим процесуални документи
и съдебни решения пряко по пощата.”
Законът е приет от ХХХIХ Народно събра-
ние на 18 февруари 2004 г. и е подпечатан с
официалния печат на Народното събрание.
Председател на Народното събрание:
Огнян Герджиков
8455
УКАЗ № 43
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Споразумението за
свободна търговия между Република България
и Сърбия и Черна гора, приет от ХХХIX Народ-
но събрание на 18 февруари 2004 г.
Издаден в София на 23 февруари 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Споразумението за сво-
бодна търговия между Република България и
Сърбия и Черна гора
Член единствен. Ратифицира Споразумени-
ето за свободна търговия между Република
България и Сърбия и Черна гора, подписано на
13 ноември 2003 г. в Рим.
Законът е приет от ХХХIХ Народно събра-
ние на 18 февруари 2004 г. и е подпечатан с
официалния печат на Народното събрание.
Председател на Народното събрание:
Огнян Герджиков
8456